|  |  |  |  |
| --- | --- | --- | --- |
|  | 02.01.2018 | Nr. | 1-1-17 |

**Valsts kancelejai**

***Par Ministru kabineta sēdes***

***protokollēmuma projekta iesniegšanu***

Pamatojoties uz Ministru kabineta 2009.gada 7.aprīļa noteikumu Nr.300 "Ministru kabineta kārtības rullis" 73.1.apakšpunktu, **iesniedzu izskatīšanai Ministru kabineta sēdē** Ministru kabineta sēdes protokollēmuma projektu (turpmāk – Protokollēmuma projekts) par Ministru kabineta 2017.gada 26.septembra sēdes protokollēmuma (prot.Nr.48 35.§) 7.punktā dotā uzdevuma izpildes termiņa pagarināšanu.

|  |  |  |
| --- | --- | --- |
| 1. | Iesniegšanas pamatojums | **Ministru kabinets 2017.gada 26.septembra sēdē (prot.Nr.48 35.§) skatīja un pieņēma noteikumu projektu “Grozījumi Ministru kabineta 2014.gada 25.februāra noteikumos Nr.116 “Būvkomersantu reģistrācijas noteikumi””.** Vienlaikus ar šīs sēdes protokollēmuma 35.§ 6.punktu uzdeva Ekonomikas ministrijai līdz 2018.gada 1.jūlijam izvērtēt būvniecības nozares pārstāvju norādīto risku attiecībā uz valsts nodevas būtisku pieaugumu būvkomersantiem, kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību. Nepieciešamības gadījumā sagatavot priekšlikumus grozījumiem normatīvajos aktos, nesamazinot plānoto nodevas ieņēmumu prognozi 2019.gadā un turpmākajos gados. Savukārt ar šīs sēdes protokollēmuma 35.§ 7.punktu Ekonomikas ministrijai tika uzdots izvērtēt būvniecības nozares pārstāvju priekšlikumu par saimnieciskās darbības veicēju - fizisku personu būvniecības pakalpojumu sniedzēju - iekļaušanu būvkomersantu reģistrā, lai novērstu tirgus kropļošanas risku, un nepieciešamības gadījumā sagatavot grozījumus normatīvajos aktos atbilstoši izvērtējuma rezultātam.  Saskaņā ar Ministru kabineta 2009.gada 7.aprīļa Ministru kabineta noteikumu Nr.300 “Ministru kabineta kārtības rullis” 243. punktu, komitejas sēdes protokollēmumā, Ministru kabineta sēdes protokollēmumā un Ministru kabineta tiesību aktā doto uzdevumu izpildes termiņš ir divi mēneši, ja nav noteikts cits termiņš. Attiecīgi, šīs sēdes protokollēmuma 35.§ 7.punkta izpildes termiņš ir 2017.gada 27.novembris.  Ņemot vērā, ka abi minētie, ar Ministru kabineta sēdes protokollēmumu Ekonomikas ministrijai uzdotie uzdevumi jāvērtē kopsakarā un jautājums skatāms arī Latvijas Būvniecības padomē, kā arī to, ka uzdevuma izpildei Ekonomikas ministrijai ir jāizvērtē Valsts ieņēmumu dienesta rīcībā esošā informācija par saimnieciskās darbības veicējiem, pašnodarbinātajiem un individuālajiem komersantiem, kas darbojas būvniecības sektorā un saskaņā ar Ministru kabineta 2014.gada 25.februāra noteikumos Nr.116 “Būvkomersantu reģistrācijas noteikumi” noteikto, līdz 2018.gada 31.maijam Būvniecības informācijas sistēmā būvkomersantu reģistrā iesniegtā ikgadējā informācija par būvkomersanta darbību 2017.gadā, **lūdzam pagarināt Ministru kabineta 2017.gada 26.septembra sēdes protokollēmuma (prot.Nr.48 35.§) 7.punktā noteiktā uzdevuma izpildes termiņu līdz 2018.gada 1.jūlijam.** |
| 2. | Valsts sekretāru sanāksmes datums un numurs | Nav attiecināms |
| 3. | Informācija par saskaņojumiem | Nav attiecināms |
| 4. | Informācija par saskaņojumu ar Eiropas Savienības institūcijām | Nav attiecināms |
| 5. | Politikas joma | 5.Industrijas un pakalpojumu politika  5.2.Būvniecības politika |
| 6. | Atbildīgā amatpersona | Olga Geitus-Eitvina – Ekonomikas ministrijas Būvniecības politikas departamenta direktore |
| 7. | Uzaicināmās personas | Edmunds Valantis – Ekonomikas ministrijas valsts sekretāra vietnieks  Olga Geitus-Eitvina – Ekonomikas ministrijas Būvniecības politikas departamenta direktore |
| 8. | Projekta ierobežotas lietošanas statuss | Nav |
| 9. | Cita informācija | Nav |

Pielikumā:

Ministru kabineta sēdes protokollēmuma projekts uz 1 lpp. (datne – EMProt\_111217\_buvkomersanti).

Ar cieņu,

Ministru prezidenta biedrs,

ekonomikas ministrs A. Ašeradens

|  |  |
| --- | --- |
| |  | | --- | | ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU | |

Soida, 67013034  
Santa.Soida@em.gov.lv